Thaleropis ionia

Thaleropis ionia er en sommerfugl som tilhører gruppen Apaturinae i den store familien flikvinger (Nymphalidae).

 Utseende 
En middelsstor (liten til Apaturinae å være) sommerfugl med litt flikete vinger. Den kan ligne mye på en neslesommerfugl (Aglais urticae), men tegningene er mindre kontrastrike. Oversiden er oransje med brune tegninger som danner tre korte, brede tverrbånd i forvingen. Bakvingen har et brunt rotfelt, en serie av mørkbrune, ovale flekker midt i vingen og et smalt, brunt siksak-bånd langs ytterkanten. 
 Levevis 
Arten holder helst til i nærheten av elver. Larvene utvikler seg på nesletre (slekten Celtis, hampfamilien), i likhet med mange andre Apaturinae. De voksne sommerfuglene flyr i to generasjoner fra juni til august. Hunnene holder seg mest oppe i trekronene, hannene kommer gjerne ned for å drikke av sølepytter og gjødsel.

 Utbredelse 
Arten er bare kjent fra Kaukasus, der den forekommer i Tyrkia, Iran, Armenia og Aserbajdsjan.

 Systematisk inndeling 
Slekten Thaleropis inneholder fem nominelle arter, men det er mulig at alle er synonymer for Thaleropis ionia.

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae Rafinesque, 1815
 Underfamilien Apaturinae Boisduval, 1833
 Slekten Thaleropis Staudinger, 1871
 Thaleropis ionia (Fischer von Waldheim & Eversmann, 1851)
 Thaleropis ammonia (Herrich-Schäffer, 1851)
 Thaleropis jonina (Kind, 1856)
 Thaleropis kilusa Smith, 1891
 Thaleropis trigona Holland, 1892

 Kilder 
 Markku Savela's Lepidoptera and some other life forms: Sjekkliste over artene. Hentet 28.12. 2011.
 Brower, A.V.Z. (2006) Thaleropis på Tree of life 
 Russian Insects – Thaleropis ionia 

 Eksterne lenker 


Kategori:Flikvinger
Kategori:Sommerfugler formelt beskrevet i 1851
Kategori:Dyr formelt beskrevet av Eduard Friedrich Eversmann
Kategori:Dyr formelt beskrevet av Johann Gotthelf Fischer von Waldheim